b'\n_START_ARTICLE_\nBasel II\n_START_PARAGRAPH_\nBasel II on Baseli pangaj\xc3\xa4relevalve komitee loodud kapitali adekvaatsuse raamistik, mis on suunatud pankadele. Basel II kinnitati 2004. aastal ning see j\xc3\xb5ustus 1. jaanuaril 2007._NEWLINE_Krediidirisk on krediidi mittetasumise t\xc3\xb5en\xc3\xa4osus lepingus kokkulepitud tingimuste kohaselt.\n_START_SECTION_\nEsimese samba operatsiooniriski hindamine\n_START_PARAGRAPH_\nOperatsioonirisk t\xc3\xa4hendab saada kahju sisemiste protsesside t\xc3\xb5ttu. Nendeks v\xc3\xb5ivad olla inimeste tegevused, s\xc3\xbcsteemi ebaadekvaatsus v\xc3\xb5i mittetoimimine ja v\xc3\xa4lised tegurid. Operatsiooniriskid v\xc3\xb5ivad olla n\xc3\xa4iteks pettused, varade kahjustamine, t\xc3\xb6\xc3\xb6\xc3\xb5nnetused, infos\xc3\xbcsteemide vaed jms. Turuosalisel on v\xc3\xb5imalik valida kolme meetodi vahel: baasmeetod, standardmeetod ja t\xc3\xa4iustatud m\xc3\xb5\xc3\xb5tmistel p\xc3\xb5hinev meetod. Baasmeetodi kasutamisel korrutatakse viimase kolme aasta keskmise p\xc3\xb5hitegevuse puhastulu koefitsiendiga (15%). Standardmeetodi puhul tuleb turuosalisel jagada oma \xc3\xa4ritegevused kaheksaks liiniks, kus \xc3\xa4riliini kolme aasta keskmine puhastulu korrutatakse etteantud koefitsiendiga. Nende liitmisel saadakse operatsiooniriski kapitalin\xc3\xb5ue. T\xc3\xa4iustatud m\xc3\xb5\xc3\xb5tmisel p\xc3\xb5hineva meetodi puhul tuleb taotleda Finantsinspektsioonilt vastav luba. Luba on v\xc3\xb5imalik saada seadusega s\xc3\xa4testatud n\xc3\xb5uete miinimumt\xc3\xa4itmisel.\n_START_SECTION_\nEsimese samba tururiski hindamine\n_START_PARAGRAPH_\nK\xc3\xb5ige rohkem kasutatakse tururiski hindamisel VaR-mudelit. Mudeli abil hinnatakse v\xc3\xb5imalikke rahalisi kaotusi ettev\xc3\xb5ttes. VaR-i abil arvutatakse kokku rahalised v\xc3\xa4ljaminekud, mille tasateenimist ennustatakse X protsendilise t\xc3\xb5en\xc3\xa4osusega t p\xc3\xa4eva jooksul. X-i v\xc3\xa4\xc3\xa4rtus on tavaliselt 1%, 2,5% v\xc3\xb5i 5%. Tasateenimise periood on tavaliselt \xc3\xbcks p\xc3\xa4ev, kaks p\xc3\xa4eva, k\xc3\xbcmme p\xc3\xa4eva v\xc3\xb5i \xc3\xbcks kuu.\n_START_SECTION_\nKolmanda samba tururiski hindamine\n_START_PARAGRAPH_\nBasel II kolmas sammas s\xc3\xa4testab kapitali adekvaatsust ja juhtimist puudutava teabe avalikustamise n\xc3\xb5uded. N\xc3\xb5uded tagavad turuosaliste tegevuse usaldusv\xc3\xa4\xc3\xa4rsuse kogu turu finantsstabiilsuse. Kolmanda samba p\xc3\xb5hjal tagatakse turuosaliste kapitaliseerituse n\xc3\xb5ue turudistsipliini rakendamise kaudu.'